VYHODNOTENIE

PRIPOMIENKOVÉHO  KONANIA

Vyhodnotenie pripomienkového konania

Rezort	Pripomienka	Typ	Vyh.	Spôsob vyhodnotenia	Poz.	
Ministerstvo financií SR	Upozorňuje na diskriminačný charakter zákona o štátnej službe, ktorý neumožňuje platby zamestnávateľa.	 O	 N	MF SR pravdepodobne poukazuje na III. pilier, kde zatiaľ nie sú možné platby zamestnávateľa-štátu na doplnkové dôchodkové poistenie. Týmto problémom sa legislatívny zámer nezaoberá. V NR SR však bola medzitým schválená novela zákona o štátnej službe, ktorá rieši tento problém.		
Ministerstvo financií SR	Argumentuje, že výnos 49 % z privatizácie Slovenského plynárenského priemyslu predstavuje cca 135 mld. Sk. Predpokladaný 25 % podiel, ktorý by sa použil na finančné zabezpečenie realizácie Koncepcie reformy sociálneho poistenia v Slovenskej republike činí iba cca 34 mld. Sk, čo nepostačuje na spustenie reformy. To isté platí aj pre bod 2.4. Predpokladaná príspevková sadzba a ďalšie kvantifikácie, ktoré sú nereálne a matematicky nesprávne.	 O	 N	Neakceptuje sa. Pripomienka vyplýva z nesprávneho pochopenia textu materiálu. Uvedeným uznesením vlády SR sa rozhodlo, že sa finančné prostriedky vo výške výnosu z predaja 25 % podielu akcií SPP použijú na finančné zabezpečenie realizácie Koncepcie reformy sociálneho poistenia. To znamená, že nie 25 % z výnosu, ale výnos z 25 % akcií SPP, a.s. z privatizovaných 49 %, čiže niečo viac ako polovica. Podľa najnovších odhadov to bude okolo 65 - 66 mld. Sk a v tomto zmysle sa bude legislatívny zámer dopracovávať.		
Ministerstvo financií SR	Uvádza, že predkladateľ sa nevyjadril k vplyvu na štátny rozpočet v roku účinnosti ako i v nasledujúcich rokoch ako je povinný to vykonať v zmysle § 51 zákona NR SR č. 303/1995 Z. z. o rozpočtových pravidlách v znení neskorších predpisov.	 O	  A	Bola vyhotovená doložka finančných, ekonomických, environmentálnych vplyvov a vplyvov na zamestnanosť, ktorá je súčasťou predkladaného materiálu.		
Ministerstvo financií SR	Nesúhlasí s názorom, že “výsledkom zavedenia kapitalizačného piliera by malo byť vedenie osobných účtov aj v priebežnom pilieri ...”. Osobné účty je potrebné zaviesť súčasne pre I. a II. pilier. Žiada zaviesť osobné účty všetkým poistencom súčasne pre I. a II. pilier a potom z nich vybrať segment poistencov v kapitalizačnom pilieri.	 O	  A	Predmetná časť bola v bode 1.3 preformulovaná.		
Ministerstvo financií SR	Požaduje uviesť, či výnimka z kapitalizácie je uvažovaná iba na prechodné obdobie.	  O	  A	Predmetná časť bola v bode 2.1 doplnená.		
Ministerstvo financií SR	Uvažovaný vek odchodu do dôchodku (63 rokov) je potrebné zosúladiť s vládou schválenou alternatívou (60 rokov). Zníženie sadzby (podobne ako u daní) je potrebné kompenzovať “kvalitnými investíciami”. Samotný kapitalizačný pilier má smerovať k znižovaniu príspevkového zaťaženia, nie opätovnému zvyšovaniu veku odchodu do dôchodku.	  O	  C	Do materiálu boli doplnené prepočty týkajúce sa vládou schválenej alternatívy vyrovnávania dôchodkového veku.		
Ministerstvo financií SR	Odporúča, aby v prvej etape nábehu II. piliera sociálneho poistenia boli peňažné prostriedky poistencov použité ako investície iba do:
-	vkladových listov, vkladových certifikátov a depozitných certifikátov,
-	štátnych dlhopisov a štátnych pokladničných poukážok,
-	dlhopisov vydaných obchodnými spoločnosťami a prijatých na verejné obchodovanie ako verejne obchodovateľné cenné papiere na hlavnom trhu burzy cenných papierov,
-	akcií a podielových listov prijatých na verejné obchodovanie ako verejne obchodovateľné cenné papiere na burze cenných papierov,
-	pozemkov a iných nehnuteľností prinášajúcich stály výnos,
-  pôžičiek zabezpečených záložnou zmluvou.	  O	  C	Presné definovanie podmienok diverzifikácie portfólia bude predmetom návrhu zákona o kapitalizačnom pilieri dôchodkového poistenia.		
Ministerstvo financií SR	Zo znenia nie je zrejmé, prečo sa výnos z kapitalizačného piliera rozdeľuje rovnakým dielom na všetky osobné účty poistencov, bez zohľadnenia výšky jeho vkladu. S takouto alternatívou zásluhovosti zásadne nesúhlasí. 
	 Z	  A	Pripomienka vzišla z nejasne formulovanej časti týkajúcej sa pripisovania výnosov na osobné dôchodkové účty, predmetná časť bola preformulovaná.		
Ministerstvo financií SR	Zásadne nesúhlasí s vytvorením novej verejnej agentúry alebo väčšieho počtu súkromných správcov, ani s textom: “Sociálna poisťovňa nemá personálne ani odborné predpoklady na profesionálnu správu aktív, a preto je v podmienkach SR zmysluplne uvažovať v zásade len o správe aktív súkromnými správcami pôsobiacimi na konkurenčnom trhu.”. 	  Z	  C	Správa kapitalizačného piliera sa predkladá ako organizačná jednotka Sociálnej poisťovne. Zriadenie verejnoprávneho správcu aktív vyžaduje potrebné know-how, licenciu správcovskej spoločnosti, on-line prístup na svetové burzy a pod. Zriadením verejnoprávneho správcu aktív by však nedošlo k nevyhnutnému oddeleniu správy dôchodkových aktív za účelom dosiahnutia maximálneho zhodnotenia pre poistencov od vplyvov aktuálnej politickej moci, ktorá by mala záujem na investovanie dôchodkových aktív do „správnych rozvojových projektov“. 		
Ministerstvo financií SR	Zásadne nesúhlasí s kapitalizáciou prostriedkov sociálneho poistenia prostredníctvom súkromných správcov aktív, ktorí nemajú zodpovednosť vo vzťahu k poistencovi a k vyplateniu dôchodkov. Na tento účel nie je potrebné vytvárať ani novú verejnoprávnu inštitúciu. Úlohy navrhovaného investičného výboru má plniť organizačná jednotka Sociálnej poisťovne. Investičný výbor  nemôže byť tvorený odborníkmi z vonkajšieho prostredia, ktoré nemá zodpovednosť za poistencov, resp. môže umožniť vplyv externých záujmov, ktoré nebudú v súlade so záujmami SP.
	  Z	   A	Členovia Investičného výboru budú musieť mať zo zákona odborné predpoklady na výber najvýhodnejšej ponuky správy aktív z hľadiska poistencov. Musia ho tvoriť odborníci na jednotlivé druhy investovania s dlhodobou praxou z komerčnej sféry, adekvátne ohodnotení a s jedinou prioritou: Dojednávať podmienky správy aktív tak, aby sa zabezpečil maximálny výnos pre poistencov za súčasnej minimalizácie rizika.		
Ministerstvo financií SR	V bode 2.5.5. je potrebné prezentovať i náklady, ktoré by si vyžiadala správa aktív správcovskými spoločnosťami a o ktoré by týmto spôsobom boli znížené výnosy pre poistencov.	  O	  N	Požadovaná skutočnosť je uvedená v bode 2.6.6.		
Ministerstvo financií SR	V tabuľke č. 2 je potrebné doplniť i alternatívnu sadzbu poistného pri zachovaní veku 60 rokov. V tabuľke rovnako požadujeme uvádzať i výšku HDP v rokoch 2004 – 2020.	  O	   A	Bol doplnený stĺpec predpokladaného reálneho rastu HDP v rokoch 2004 – 2020 v Doložke finančných, ekonomických, environmentálnych vplyvov a vplyvov na zamestnanosť.		
Ministerstvo financií SR	Argumentuje, že pri optimálnom využití zdrojov financovania z privatizácie Slovenského plynárenského podniku vzhľadom na vývoj explicitného prebytku alebo deficitu, vývoj nezamestnanosti a možnosti voľného pohybu pracovných síl v rámci EÚ možno odporúčať legislatívny scenár reformy sociálneho poistenia SPS 3.2 “s miernejším tempom vyrovnávania veku odchodu do dôchodku”. Zásadne nesúhlasíme s predlžovaním veku odchodu do dôchodku žien a mužov na 63 rokov.	  Z	   C	Doložka finančných, ekonomických, environmentálnych vplyvov a vplyvov na zamestnanosť bola doplnená o vládou schválený variant zvyšovania dôchodkového veku. Prepočty ukazujú, že len zvýšenie dôchodkového veku nad hranicu (60,60) zabezpečí po zavedení zmiešaného spôsobu financovania primeranú výšku dôchodkových dávok pri primeranom príspevkovom zaťažení a dlhodobú finančnú stabilitu systému. Legislatívny zámer nenavrhuje zvýšenie dôchodkového veku žien a mužov, len kvantifikuje reálne vplyvy vývoja.		
Ministerstvo financií SR	Nominácia zástupcov do Dozornej rady a Investičného výboru je v danej schéme premietnutá duplicitne.	  O	  A	Duplicita bola odstránená.		
Ministerstvo financií SR	Odporúča v návrhu dopracovať systém a podmienky garancie štátu, napríklad inštitucionálnymi metódami garančných fondov ako v poisťovníctve alebo fondov na ochranu vkladov ako v bankovníctve, ale tiež cez tzv. minimálne technické zhodnotenie alebo garanciu napríklad ako v systéme Chile. 	  O	  C	Bola doplnená časť 2.5, ktorá sa zaoberá garanciou vloženého poistného v kapitalizačnom pilieri. Konkrétne garancie budú zapracované do návrhu zákona.		
Ministerstvo financií SR	Schéma v tejto prílohe č.6 je nezrozumiteľná, pretože v legende je iné označenie ako v schéme. Upozorňuje, že zo schémy nie je zrejmá finančná garancia II. piliera. 
	  Z	  A	Uvedená schéma bola prepracovaná  kvôli lepšej zrozumiteľnosti. Finančná garancia kapitalizačného piliera bude vyplývať z jeho celkovej štruktúry podľa nových bodov 2.5. a 2.6		
Ministerstvo financií SR	Je potrebné vysvetliť dozornú kompetenciu depozitára vo vzťahu k správcovi aktív.	  O	  C	MPSVR SR sa bude opierať o znenie zákona č. 385/1999 Z. z. v znení neskorších predpisov a ďalšie právne predpisy v tejto oblasti. Podrobnejšie rozpracovanie bude doplnené v návrhu zákona o kapitalizačnom pilieri.		
Ministerstvo kultúry SR	Požaduje do materiálu doplniť aspoň základné údaje týkajúce sa pravidiel správy majetku, podmienok licencovania, výšky základného imania správcu aktív, povinnosti správcu kompenzovať nižší výnos ako 50 % priemeru, mechanizmu štátneho dozoru a spôsobe kreovania Investičného výboru

	  O	   C	Boli doplnené informácie týkajúce sa uvedených oblastí. Podľa Legislatívnych pravidiel vlády SR však legislatívny zámer obsahuje najmä zhodnotenie platnej právnej úpravy a určenie cieľov, ktoré má nová právna úprava plniť. Požadované detaily budú konkretizované v návrhu zákona o kapitalizačnom pilieri dôchodkového poistenia.		
Ministerstvo kultúry SR	Nestotožňuje sa s konštatovaním, že v našich podmienkach je možné uvažovať iba o správe aktív súkromnými správcami.. Vyslovuje sa za to, aby profesionálnu správu aktív vykonávala verejnoprávna inštitúcia, ktorá bude vložené prostriedky poistencov kapitalizovať, pričom budú vopred určené pravidlá minimalizácie rizikovosti investovania. Popri tom by mohlo zároveň pôsobiť niekoľko súkromných správcov aktív, pre ktorým by platili rovnaké pravidlá ako pre verejnoprávnu inštitúciu

	  O	  N	Zriadenie verejnoprávneho správcu aktív vyžaduje potrebné know-how, licenciu správcovskej spoločnosti, on-line prístup na svetové burzy a pod. Zriadením verejnoprávneho správcu aktív by však nedošlo k nevyhnutnému oddeleniu správy dôchodkových aktív za účelom dosiahnutia maximálneho zhodnotenia pre poistencov od vplyvov aktuálnej politickej moci, ktorá by mala záujem na investovanie dôchodkových aktív do „správnych rozvojových projektov“.		
Ministerstvo kultúry SR	Nie sú detailizované časti pojednávajúce o Investičnom výbore. Navrhuje, aby členov výboru tvorili experti MF, MPSVR SR, ÚFT	  O	   N	Detailnejšia úprava bude predmetom návrhu zákona. Členovia musia mať odborné predpoklady na výber najvýhodnejšej ponuky správy aktív z hľadiska poistencov. Mali by ho tvoriť nezávislí odborníci na jednotlivé druhy investovania s dlhodobou praxou z komerčnej sféry, adekvátne ohodnotení a s jedinou prioritou: Dojednávať podmienky správy aktív tak, aby sa zabezpečil maximálny výnos pre poistencov za súčasnej minimalizácie rizika.		
Ministerstvo kultúry SR	Navrhujú doplniť štruktúru zákona o pravidlá správy majetku správcu aktív so zreteľom na diverzifikáciu rizika a ďalšie časti uvádzané vo všeobecnej časti stanoviska a poplatok za správu viazať na dosiahnutý výnos	  O	  C	Uvedené je už zapracované v odrážke „ Zriadenie dôchodkového fondu“ v časti 2.6, ktorá bola doplnená. Poplatok za správu sa neodporúča viazať na dosiahnutý výnos, ale na objem spravovaných aktív, je to oveľa častejší spôsob stanovovania poplatkov a umožňuje porovnanie medzi správcami aktív pôsobiacimi na konkurenčnom trhu.		
Ministerstvo dopravy, pôšt a telekomunikácií SR	Odporúča zapracovať poznámky pod čiarou priamo do textu predkladacej správy a navrhovaného legislatívneho zámeru.	  O	  N	Poznámky majú vysvetľujúci a doplňujúci charakter, a ako také by svojim začlenením do textu materiálu výrazne zneprehľadnili súvislosti, na ktoré sa poukazuje v hlavnom texte.		
Ministerstvo dopravy, pôšt a telekomunikácií SR	Upozorňuje, že zákon NR SR č. 123/1996 Z. z. je potrebné správne označiť.	  O	  N	Predmetný zákon je označený správne.		
Ministerstvo dopravy, pôšt a telekomunikácií SR	Upozorňuje, že je potrebné zosúladiť predpokladanú výšku finančných prostriedkov, ktoré bude možné použiť po privatizácii Slovenského plynárenského podniku, a. s. Bratislava na naštartovanie dôchodkovej reformy. V bode 1.2 sa uvádza, že za celý balík 49 % akcií možno predpokladať výnos na úrovni 140 - 200 mld. Sk a uznesením vlády SR č. 167/2002 sa rozhodlo, že na finančné zabezpečenie dôchodkovej reformy sa použije 25 %-ný podiel, čo by znamenalo 35-50 mld. Sk a nie 70-100 mld. Sk ako sa uvádza v návrhu. V bode 2.4 sa uvádza predpokladaná výška viac ako 55 mld. Sk a v III. časti sa uvádzajú dve alternatívy 55 mld. Sk a 70 mld. Sk.	   O	  N	Pripomienka vyplýva z nesprávneho pochopenia textu materiálu. Uvedeným uznesením vlády SR sa rozhodlo, že sa finančné prostriedky vo výške výnosu z predaja 25 % podielu akcií SPP použijú na finančné zabezpečenie realizácie Koncepcie reformy sociálneho poistenia. To znamená, že nie 25 % z výnosu, ale výnos z 25 % akcií SPP, a.s. z privatizovaných 49 %, čiže niečo viac ako polovica. Podľa najnovších odhadov to bude okolo 65 – 66 mld. Sk a v tomto zmysle sa bude legislatívny zámer prepracoval.		
Ministerstvo dopravy, pôšt a telekomunikácií SR	Odporúča opraviť hodnoty v tabuľke vzťahu vymeriavacích základov a priznanej výšky starobných dôchodkov v roku 2001 (v Sk) - predpoklad odpracovania 42 rokov namiesto hodnoty 126,0 by mala byť hodnota 126,6, namiesto 68,0 by mala byť hodnota 68,4 a namiesto 21,0 by mala byť hodnota 21,4.	  O	  A	Mierne odlišnosti vznikli zaokrúhľovaním.		
Ministerstvo hospodárstva SR	Konštatuje, že nádeje vkladané do privatizácie SPP a očakávaná čiastka z tohto výnosu sú základom a filozofiou  predloženého „Návrhu...“ Je preto potrebné, aby „Návrh...“ obsahoval alternatívne riešenie hľadania finančných zdrojov v záujme realizácie reformy dôchodkového poistenia. Takéto alternatívne riešenie však „Návrh...“ ani nenaznačuje.	  Z	  A	Pripomienka bola zo strany MPSVR SR na rozporovom konaní rozdiskutovaná a odstránená. Okrem toho časť 1.4 „Odstránenie časti implicitného dôchodkového dlhu“, hovorí o výhodách financovania transformačných nákladov prostriedkami z privatizácie v porovnaní s účelovou pôžičkou vlády		
Ministerstvo hospodárstva SR	Upozorňuje na problematickú výšku pohľadávok Sociálnej poisťovne, ako jedného z možných zdrojov financovania transformačných nákladov a namieta, že predložený návrh ráta len s prostriedkami z privatizácie na reformu dôchodkového systému	   O	   C	V návrhu legislatívneho zámeru je zapracovaný aj predbežný odhad splácania pohľadávok Sociálnej poisťovne. Riešenie pohľadávok Sociálnej poisťovne nepatrí do oblastí, ktoré by mal primárne riešiť návrh legislatívneho zámeru. Okrem toho si musí pripomienkujúci orgán uvedomiť, že reálna hodnota pohľadávok Sociálnej poisťovne je len zlomkom ich nominálnej hodnoty, a ako taká nemôže poskytnúť potrebné finančné zdroje potrebné na realizáciu reformy.		
Ministerstvo hospodárstva SR	Nesúhlasí s navrhovaným inštitucionálnym usporiadaním kapitalizačného piliera ako základu pre samotnú štruktúru návrhu zákona o tomto II. pilieri dôchodkového poistenia (str. 8 - 13 materiálu). Navrhovaná inštitucionálna štruktúra je neprípustne niekoľkonásobne centralistická, a politicky výrazne ovplyvniteľná; ako taká sama osebe je veľmi nekompetentným prebratím inštitucionálneho modelu reformy dôchodkového poistenia realizovaného postupne od roku 1999 v Poľsku. Je až prekvapujúce do akej miery tento návrh absolútne neguje komplementárnu logiku vzájomného vzťahu výkonnosti tzv. fondového (kapitalizačný pilier) a nefondového (t. j. súčasný systém PAYG) systému dôchodkového poistenia.	   Z	   A	Navrhovaná inštitucionálna štruktúra kombinuje prvky verejného charakteru kapitalizačného piliera (vznik Správy kapitalizačného piliera za účelom obsluhy administratívnych činností spojených s fungovaním kapitalizačného piliera) so súkromným charakterom (spravovanie dôchodkových aktív súkromnými správcami aktív konkurujúcimi si na voľnom trhu predkladaním ponúk na správu aktív). S poľským modelom  inštitucionálneho usporiadania nemá takmer nič spoločné, naopak, snaží sa poučiť z poľských skúseností a vyhnúť sa vysokým administratívnym nákladom, ktoré negatívne ovplyvňujú konečný dôchodok poistenca. Návrh legislatívneho zámeru ďalej v žiadnom prípade nepopiera logiku vzájomného vzťahu kapitalizačného a priebežného piliera dôchodkové systému (pozri napr. časť 1.5), pričom MPSVR SR musí konštatovať, že u pripomienkujúceho subjektu došlo k nepochopeniu zložitých vzájomných väzieb v budúcom zmiešanom dôchodkovom systéme.
		
Ministerstvo spravodlivosti SR	Odporúča Investičný výbor ako súčasť Správy kapitalizačného piliera, ktorý by bol organizačnou jednotkou Sociálnej poisťovne.	   O	  A	Odporúčanie bolo vzaté do úvahy pri dopracovávaní materiálu.		
Ministerstvo vnútra SR	Poukazuje na nutnosť zaoberať sa riešením prerozdelenia poistného jednorazovo prevedeného do Sociálnej poisťovne bývalých policajtov a vojakov, ktorý nezískali nárok na niektorú z dávok výsluhového zabezpečenia.	   O	   A	Spôsob riešenia prerozdelenia poistného bude predmetom rokovaní pred predložením samotného návrhu zákona.		
Ministerstvo vnútra SR	Odporúča zvážiť spôsob použitia finančných prostriedkov z privatizácie, na ktorých patricipujú aj silové rezorty.	   O	   C	Silové rezorty sa budú podieľať na prostriedkoch vyčlenených z privatizácie na reformu dôchodkového poistenia prostredníctvom tých poistencov, ktorí nezískali nárok na výsluhový dôchodok zo systému sociálneho zabezpečenia vojakov a policajtov.		
Ministerstvo vnútra SR	Odporúča dopracovať viacero modelových situácií riešenia kapitalizačného piliera a ich analýzu a až následne vybrať tú najvhodnejšiu.	   O	   C	Určité variantné riešenia možnej štruktúry kapitalizačného piliera sú v predmetnom materiáli a pri príprave návrhu zákona o kapitalizačnom pilieri dôchodkového poistenia budú rozšírené a doplnené.		
Ministerstvo vnútra SR	Odporúča aktualizovať text na strane 2, „Súčasný právny stav“ v bode 2.	   O	   A	Text bol aktualizovaný.		
Ministerstvo vnútra SR	Odporúča vypustiť v predkladacej správe časť zaoberajúcu sa zložitosťou rokovaní o zákone o sociálnom poistení.	   O	   A	Vypustené.		
Ministerstvo obrany SR	Odporúča aktualizovať text na strane 2, „Súčasný právny stav“ v bode 2.	   O	   A	Text bol aktualizovaný.		
Ministerstvo zdravotníctva SR	Poukazuje na to, že z legislatívneho zámeru nie je jasné, či solventnosť kapitalizačného piliera v prípade nežiadúcich vplyvov (napr. výkyvov na kapitálovom trhu) bude garantovať štát v záujme zabezpečenia deklarovanej úrovne dôchodkových dávok.	   O	   C	Text bol doplnený, avšak v kapitalizačnom pilieri štát nemôže garantovať presnú výšku dôchodkovej dávky. Tá bude závisieť výlučne od výnosov investovaných dôchodkových aktív na jednej strane a súvisiacich administratívnych nákladov na strane druhej. V zákone však budú definované také pravidlá investovania dôchodkových aktív, aby výkyvy kapitálového trhu nepriaznivo neovplyvnili konečný dôchodok poistencov (napr. investovanie do aktív s nižším, ale stálym výnosom, určitá forma generačného investovania a pod.). Ďalšie garančné mechanizmy závisia od konečného inštitucionálneho usporiadania a budú zapracované do návrhu zákona.		
Ministerstvo zdravotníctva SR	Poukazuje na to, že z legislatívneho zámeru nie je zrejmé, či bude štát realizovať za poistencov štátu aj odvody do kapitalizačného piliera.	   O	   N	Štát ako platiteľ poistného bude mať rovnaké postavenie ako ktorýkoľvek iný subjekt a preto MPSVR SR nevidí dôvod, aby nerealizoval odvody do kapitalizačného piliera za okruh poistencov, ktorí si z akceptovateľných dôvodov nemôžu počas určitej doby prispievať sami (ženy na materskej dovolenke, vojaci pri výkone základnej služby atď.)
		
Ministerstvo zdravotníctva SR	Poukazuje na to, že v súčasnom období dôchodkový fond vykazuje značné deficity aj pri súbežnom dotovaní zo zdrojov nemocenského poistenia. Nie je preto jasné, či pri dlhodobom viazaní 6 % zdrojov na kapitálovom trhu bude zvyšných 22 % postačujúcich na vyrovnanú bilanciu dôchodkového fondu a nebude
potrebné príspevkovú sadzbu zvýšiť.	   O	   C	MPSVR SR je viazané uznesením vlády SR č.167/2002, kde sa rozhodlo, že výnos pripadajúci na 25 % podiel akcií v SPP, a.s. sa použije na finančné zabezpečenie realizácie Koncepcie reformy sociálneho poistenia v Slovenskej republike. Neprichádza preto do úvahy, aby sa použili prostriedky z privatizácie SPP, a. s., na krytie iných deficitov ZFDZ ako tých, ktoré vznikli odčlenením poistného do kapitalizačného piliera. Prebiehajúce a budúce reformy priebežného piliera (najmä zákon o sociálnom poistení) musia zabezpečiť postupnú vyrovnanú bilanciu priebežného piliera bez nutnosti zvyšovania príspevkového zaťaženia.		
Ministerstvo zdravotníctva SR	Poukazuje na to, že v prílohách č. 4 a 5 chýba medzi inštitúciami kompetentnými vykonávať štátny dozor nad dôchodkovým poistením NKÚ, ktorému vyplýva táto kompetencia z Ústavy SR.	   O	   A	Je zapracované do upraveného znenia.		
Úrad vlády SR – Sekcia ľudských práv a menšín	Navrhuje zrušiť obmedzenie účasti v zmiešanom  dôchodkovom systéme pre občanov, ktorý dosiahli vek 50 rokov a viac.	   O	   N	Nutným predpokladom na vyplácanie dôchodkovej dávky z kapitalizačného piliera v zmysluplnej výške je určitá doba akumulácie kapitálu, v opačnom prípade by náklady spojené so zhodnocovaním a vyplácaním dávky významne znížili jej úroveň a predražili spustenie kapitalizačného piliera.		
Úrad vlády SR – Sekcia kontroly	Odporúča prijať v kapitalizačnom pilieri investovanie dôchodkových aktív centralizovane prostredníctvom špeciálnej verejno-právnej inštitúcie fungujúcej na komerčných princípoch.  	   O	   N	Zriadenie verejnoprávneho správcu aktív vyžaduje potrebné know-how, licenciu správcovskej spoločnosti, on-line prístup na svetové burzy a pod. Zriadením verejnoprávneho správcu aktív by však nedošlo k nevyhnutnému oddeleniu správy dôchodkových aktív za účelom dosiahnutia maximálneho zhodnotenia pre poistencov od vplyvov aktuálnej politickej moci, ktorá by mala záujem na investovanie dôchodkových aktív do „správnych rozvojových projektov“.		
Úrad vlády SR – Sekcia kontroly	Vzhľadom na uvedené, odporúča zriadiť Správu kapitalizačného piliera ako samostatnú verejno-právnu organizáciu.	   O	   N	Správa kapitalizačného piliera, ktorá sa v legislatívnom zámere predkladá ako organizačná jednotka Sociálnej poisťovne, nebude správcom aktív, tú budú vykonávať súkromní správcovia aktív, ktorí budú vybraní Investičným výborom na základe konkurenčných ponúk správy aktív pre poistencov kapitalizačného piliera.
		
Úrad vlády SR – Inštitút pre aproximáciu práva	Žiada predkladateľa určovať lehotu na zaslanie pripomienok v súlade s článkom 9, odsek 6 Legislatívnych pravidiel vlády SR, t.j. minimálne 15 pracovných dní.	   Z	   A	Bude dodržaný termín v súlade s článkom 9, odsek 6 Legislatívnych pravidiel vlády SR.		
Úrad vlády SR – Inštitút pre aproximáciu práva	Žiada upraviť text v Doložke zlučiteľnosti v zmysle pripomienok. 	   Z	   A	Text bol upravený  v súlade s pripomienkami.		
Úrad vlády SR – Inštitút pre aproximáciu práva	Žiada detailne konkretizovať osobný rozsah, vymeriavací základ, definíciu pojmov, právny status dôchodkového fondu, druhy príspevkov a spôsob ich odvádzania, ochranu osobných údajov, licenčný proces a orgány činné v ňom	   O	   N	Podľa Legislatívnych pravidiel vlády SR obsahuje legislatívny zámer najmä zhodnotenie platnej právnej úpravy a určenie cieľov, ktoré má nová právna úprava plniť. Požadované definície v rozsahu, v akom ich žiada Inštitút pre aproximáciu práva ÚV SR idú ďaleko za rámec predkladaného materiálu. Budú detailne konkretizované v návrhu zákona.
		
Úrad vlády - Kancelária podpredsedu vlády SR pre ekonomiku	Konštatuje, že návrh legislatívneho zámeru nemení zásadne, ale len čiastočne zodpovednosť zamestnanca na platení príspevkov (z celkovej poistnej sumy 28% navrhuje povinne odvádzať do kapitalizačného fondu 3,7 %)	   O	   N	pomer, v ktorom budú príspevky odvádzať zamestnávatelia a zamestnanci ešte nie je rozhodnutý, snahou MPSVR SR bude pri predkladaní návrhu zákona rozložiť zodpovednosť za platenie príspevkov rovnomerne na zamestnávateľa a zamestnanca v pomere 50 % ku 50 %. Pri odvádzaní príspevkov zamestnanca jeho zamestnávateľom sa však pojem „zodpovednosť zamestnanca na platení príspevkov“ stáva tak či onak administratívnou kategóriou.
		
Úrad vlády - Kancelária podpredsedu vlády SR pre ekonomiku	Konštatuje, že návrh legislatívneho zámeru ponecháva veľkú váhu na priebežnom povinnom systéme. 	   O	   N	Presun ťažiska viacej smerom na kapitalizačný komponent až do polovičnej úrovne váhy na konečnom dôchodku predpokladá Koncepcia reformy sociálneho poistenia. Váha kapitalizačného piliera závisí aj na konečnej verzii zákona o sociálnom poistení a jeho parametrov. Čím viac sa bude konečná verzia zákona o sociálnom poistení zachovávať princípy poistnej matematiky, tým vyššia časť príspevkov môže byť presmerovaná  do kapitalizačného piliera.
		
Úrad vlády - Kancelária podpredsedu vlády SR pre ekonomiku	Konštatuje, že návrh legislatívneho zámeru má negatívny vplyv na ponuku a štruktúru kapitálu (čím sa znižujú domáce úspory a tým aj investície a následne i  kapitálová sila krajiny)	   O	   N	Ponuka kapitálu sa po zavedení kapitalizačného piliera zvýši, avšak závisí od štruktúry investícií dôchodkových aktív, či sa následne premietne aj do zvýšenia miery národných úspor (ktorá je mimochodom v Českej republike a na Slovensku jedna z najvyšších na svete).		
Úrad vlády - Kancelária podpredsedu vlády SR pre ekonomiku	Konštatuje, že návrh legislatívneho zámeru neodstraňuje netransparentnosť.	   O	   N	Naopak, predkladaný legislatívny návrh kapitalizačného piliera už z princípu odstraňuje netransparentnosť tým, že je príspevkovo definovaný (pozri def. v poznámke 4 pod čiarou v legislatívnom zámere)
		
Úrad vlády - Kancelária podpredsedu vlády SR pre ekonomiku	Konštatuje, že návrh legislatívneho zámeru neodstraňuje, resp. neznižuje budúci dlh.	   O	   N	Pripomienkujúci orgán pravdepodobne preskočil časť 1.4. „Odstránenie časti implicitného dôchodkového dlhu“
		
Úrad vlády - Kancelária podpredsedu vlády SR pre ekonomiku	Konštatuje, že návrh legislatívneho zámeru nepovažuje povinný priebežný systém za prekážkou ekonomického rastu.
	   O	   N	Dôchodkový systém môže byť prekážkou vyššieho ekonomického rastu, avšak tým, že je netransparentný, medzigeneračne nespravodlivý, nemotivujúci, znižujúci objem pracovnej sily umožnením predčasného odchodu do dôchodku a pod. Takéto charakteristiky však nemožno spájať a priori s povinným priebežným dôchodkovým systémom vo všeobecnosti, ale s deformáciami dôchodkového systému v  podmienkach SR.		
Úrad vlády - Kancelária podpredsedu vlády SR pre ekonomiku	Navrhuje vzhľadom na závažnosť problematiky, materiál dopracovať, resp. prepracovať v zmysle už existujúcich analýz (napr. M.E.S.A. 10., poslanecký návrh zákona o dôchodkovom poistení poslanca Tatára), resp. na základe rokovania expertov venujúcich sa uvedenej problematike.	   O	   C	MPSVR SR uvíta každú diskusiu, ktorá povedie k zlepšeniu predloženého legislatívneho zámeru, a teda aj rokovania expertov na danú oblasť. Analýzy združenia M.E.S.A. 10, ktoré má MPSVR SR k dispozícii však zásadne nekorešpondujú s predstavou budúcej podoby dôchodkového systému uvedenej v Koncepcii reformy sociálneho poistenia v SR.		
Úrad vlády SR – Sekcia hospodárskej politiky	Konštatuje, že materiál neobsahuje Doložku finančných,    ekonomických,     environ -mentálnych vplyvov a vplyvov na zamestnanosť.	   O	   A	Doložka finančných, ekonomických, environmentálnych vplyvov a vplyvov na zamestnanosť bola do materiálu zapracovaná.		
Národná banka Slovenska	Konštatuje, že z kapitalizačného piliera by sa mali vyplácať starobné dôchodky a nie dôchodky viazané na sociálne udalosti (invalidné dôchodky a pozostalostné dôchodky), odporúča zvážiť vyplácanie vdovských a vdoveckých dôchodkov, pokiaľ sa týkajú pozostalého po poistencovi, ktorý prispieval do II. piliera.	   O	   A	Tento mechanizmus je zapracovaný v predmetnom legislatívnom zámere.		
Národná banka Slovenska	Prikláňa sa k alternatíve správy aktív samostatnou verejno-právnou organizáciou. Správa aktív by mala byť zverená licencovanej správcovskej spoločnosti, spĺňajúcej organizačné, odborné a vecné predpoklady na správu aktív, ktorá by nevykonávala inú činnosť, a ktorej výkon bude podliehať kontrole Úradu dohľadu nad finančným trhom. 	   O	   C	Správa kapitalizačného piliera, ako organizačná jednotka SP,  nebude priamo správcom dôchodkových aktív, tú budú vykonávať súkromní správcovia aktív, ktorí budú vybraní Investičným výborom na základe konkurenčných ponúk správy aktív pre poistencov. Vytvorenie verejno-právneho správcu aktív by predpokladalo know-how, ktorým nedisponuje žiadna verejno-právna, ani štátna organizácia. Naviac, nedošlo by ani k nevyhnutnému oddeleniu správy dôchodkových aktív za účelom dosiahnutia maximálneho zhodnotenia pre poistencov od vplyvov aktuálnej politickej moci, ktorá by mala záujem na investovanie dôchodkových aktív do „správnych rozvojových projektov“.	Avšak - vypustené	
Národná banka Slovenska	Odporúča uložiť výnos z predaja 25 % akcií SPP (v zmysle uznesenia vlády č. 167 z 20. februára 2002 bez uvedenia konkrétneho objemu) na účtoch štátu vedených v NBS za súčasne platných podmienok úročenia (sterilizačná jednodňová sadzba NBS vo výške 6 %), pričom predpokladá, že na rok 2002 v zmysle schváleného menového programu priemerná ročná inflácia sa bude pohybovať v intervale 4,1 – 4,9 %. V zmysle uvedeného nie je potom správne tvrdenie na str. 14, že úročenie je takmer bez reálneho zhodnotenia.	   O	  C	Nedá sa súhlasiť, že tvrdenie na strane 14 nie je správne. Pre úročenie predmetného účtu v NBS je sú skôr relevantné ukazovatele pre rok 2003, nakoľko sa neočakáva reálny prevod peňažných prostriedkov za SPP, a.s. skôr ako na sklonku leta 2002. Vzhľadom na odloženie zvyšovania regulovaných cien v roku 2002 a následné predpokladané zvýšenie inflácie v roku 2003 znova na hodnotu okolo 7 % MPSVR SR predpokladá, že dlhodobé úročenie zostatku z privatizácie SPP, a.s. bude niekde mierne nad úrovňou inflácie v daných rokoch.		
Národná banka Slovenska	Navrhuje, aby bol odhad vývoja vybraných ukazovateľov I. a II. piliera v tabuľkách č. 1 a 2 kvantifikovaný na základe vládou prijatého scenára SPS 3.2 (scenár navrhovaného zákona o sociálnom poistení s vyrovnávaním veku odchodu do dôchodku mužov a žien na 60 rokov s miernejším tempom vyrovnávania veku). Prepočet podľa scenára SPS 5 (scenár dvojpilierovej výstavby povinného dôchodkového poistenia s vyrovnávaním veku odchodu do dôchodku mužov i žien na 63 rokov) mal byť uvádzaný alternatívne, ako najvhodnejší  z hľadiska dlhodobej stabilizácie dôchodkového systému.
          	   O	   A	Kvantifikácie boli do materiálu doplnené.		
Národná banka Slovenska	Upozorňuje, že z tabuliek ani textovej časti nie je jasné, z akej prognózy vývoja HDP sa pri prepočtoch vychádzalo (Aktíva II. pilier v  %  HDP), údaje by bolo vhodné doplniť.	   O	   A	Údaje boli do materiálu doplnené.		
Národný úrad práce	Navrhuje v  I. časti  bod 2. Súčasný právny stav v ods. 2 v tretej vete doplniť za text „...spolupracujúce osoby...“ text „ ... osoby zárobkovo činné v cudzine...“.
	   O	   A	Text bol doplnený.		
Štatistický úrad SR	Odporúča alternatívu verejného charakteru kapitalizačného piliera.	   O	   C	Text bol v danej časti upravený z dôvodu lepšej zrozumiteľnosti, avšak ostáva zachovaný princíp správy aktív konkurujúcimi si externými správcami aktív. Verejný charakter kapitalizačného piliera je vyjadrený v zriadení Správy kapitalizačného piliera, ktorá bude mať v pôsobnosti vedenie kapitalizačných účtov, poskytovanie informácií a jednanie s externými správcami aktív v mene poistencov.		
Úrad pre finančný trh	Zastáva názor, že nie je potrebné kreovať nové subjekty a Sociálna poisťovňa musí byť schopná zabezpečiť plnenie zákonom zverených úloh (vedenie centrálneho registra poistencov, vedenie ich osobných dôchodkových účtov, zhodnocovanie vložených finančných prostriedkov, výplatu dôchodkov atď.). Navrhovaný postup je taktiež finančné náročnejší pre poistencov z dôvodu vyšších administratívnych, marketingových a iných nákladov (napr. zisk dôchodkových spoločnosti).

	   Z	   C	Všetky činnosti okrem správy aktív zostanú v Sociálnej poisťovni. Princíp správy aktív konkurujúcimi si externými správcami aktív však musí ostať zachovaný, aby sa využila možnosť čo najlepšej ponuky na správu aktív pre poistencov. Verejný charakter kapitalizačného piliera je vyjadrený v zriadení Správy kapitalizačného piliera (organizačná jednotka SP), ktorá bude mať v pôsobnosti vedenie kapitalizačných účtov, poskytovanie informácií a jednanie s externými správcami aktív v mene poistencov.		
Úrad pre finančný trh	Navrhuje, aby sa zohľadňovala aj výška vkladu jednotlivých poistencov a výnos sa rozdeľoval pomerne podľa tejto výšky vkladu

	   Z	   A	Pripomienka vzišla z nejasne formulovanej časti týkajúcej sa pripisovania výnosov na osobné dôchodkové účty, predmetná časť bola preformulovaná.		
Úrad pre finančný trh	V celom texte sa nehovorí nič o vykonávaní dozoru nad navrhovanými subjektami, len z prílohy č. 4 je možné vyčítať, že štátny dozor by vykonával MF SR, MPSVR SR a Úrad pre finančný trh, pričom vôbec nie sú určené kompetencie jednotlivých štátnych orgánov ani rozsah ich dozoru	   Z	   A	Bola doplnená časť 2.6. „Kontrola a dozor“. Určenie presných kompetencií jednotlivých štátnych orgánov dozoru nad kapitalizačným pilierom dôchodkového poistenia sa bude predmetom návrhu zákona o kapitalizačnom pilieri dôchodkového poistenia.		
Úrad pre verejné obstarávanie	Navrhuje stanoviť príspevkovú sadzbu do kapitalizačného piliera podľa disponibilného objemu prostriedkov z privatizácie určených na tento účel.
	   O	   A	Príspevková sadzba do kapitalizačného piliera bude prihliadať na sumu z privatizácie určenú na reformu sociálneho poistenia. Snahou MPSVR SR však bude, aby sa v konečnom dôsledku príspevková sadzba priblížila k hranici 6 %, ktorú definuje Koncepcia reformy sociálneho poistenia.		
Úrad pre verejné obstarávanie	Navrhuje výber správcu aktív Investičným výborom.	   O	   A	Tento návrh je už zapracovaný v časti 2.6 „štruktúra návrhu zákona“		
Úrad pre verejné obstarávanie	Navrhuje, aby Správa kapitalizačného piliera bola organizačnou jednotkou Sociálnej poisťovne.	   O	   A	Odporúčanie bolo vzaté do úvahy pri dopracovávaní materiálu.		
Úrad pre verejné obstarávanie	Navrhujú nahradiť v bode 2.6, časti Zriadenie dôchodkového fondu, v piatej odrážke slovné spojenie „zriadiť ho môže“ slovným spojením „zriadi ho“, a v šiestej odrážke slovné spojenie „ môže zriadiť“ spojením „zriadi“.
	   O	   C	Nie každý správca aktív, ktorý bude spĺňať podmienky udelenia licencie stanovené zákonom, musí nevyhnutne zriadiť dôchodkový fond.		
Generálna prokuratúra SR	Odporúča v bode 2.6 v časti „Štruktúra návrhu zákona“ ako prvý bod uviesť „Predmet úpravy zákona“
	   O	   A	Bolo do materiálu zapracované.		
Generálna prokuratúra SR	Navrhuje, aby Správa kapitalizačného piliera bola organizačnou jednotkou Sociálnej poisťovne.
	   O	   A 	Odporúčanie bolo vzaté do úvahy pri dopracovávaní materiálu.		
Sociálna poisťovňa	Považuje za nevyhnutné zvýrazniť skutočnosť, že výnosy z privatizácie by mali byť použité na vybudovanie kapitalizačného piliera, to znamená na krytie deficitu priebežného piliera spôsobeného presmerovaním časti poistného do kapitalizačného piliera a nie na krytie deficitu spôsobeného nastavením parametrov (napr. dôchodkové vek) zákona o sociálnom poistení.	   O	   A	Uvedená skutočnosť bola v legislatívnom zámere zvýraznená.		
Sociálna poisťovňa	Považuje za potrebné vysporiadať sa rámcovo aj so spôsobom určovania výšky dávok. Domnieva sa, že ide o zásadnú otázku, ktorú by legislatívny zámer mal riešiť, t. j. či pôjde o systém postavený na princípe poisťovacom, alebo princípe sporenia. Je to významné pre poistno - matematické kalkulácie, pre stanovenie spoločne znášaného rizika systému a pre stanovenie úrovne solidarity v kapitalizačnom systéme.	   O	   A	Systém bude postavený na poistnom princípe. Kapitalizačný účet nebude predmetom dedenia.		
Sociálna poisťovňa	Vzhľadom na to, že legislatívny zámer má byť podkladom pre prípravu zákona, nepovažuje za účelové zaoberať sa v ňom úvahami, ktoré samotný predkladateľ považuje za neprijateľné. Z uvedeného dôvodu odporúča tento text vypustiť.	   O	   A	Znalosti o problematike investovania aktív (dôchodkových alebo iných) ešte nie sú pre každý pripomienkujúci orgán také samozrejmé, aby sa nespravil krátky úvod o nutnosti investovania prostredníctvom profesionálneho správcu aktív.		
Sociálna poisťovňa	Text uvedený v bodoch 2.5.2 až 2.5.6., ktorý má jednoznačne analytický charakter odporúčame uviesť v prílohe a v samotnom legislatívnom zámere upraviť návrh riešenia, ktorý je výsledkom analýzy.	   O	   N	Podobne ako v predchádzajúcom bode je potrebné konštatovať, že v uvedených bodoch sa stručným spôsobom vysvetľujú dôvody, ktoré viedli MPSVR SR k predloženiu takej podoby štruktúry návrhu zákona, aká sa nachádzala v bode 2.6. MPSVR SR však vyčlenilo samotný návrh štruktúry zákona do samostatnej časti.		
Sociálna poisťovňa	Konštatovanie, že Sociálna poisťovňa nemá personálne ani odborné predpoklady pre profesionálnu správu aktív nepovažuje za dostatočný vecný argument. Môže predsa prijať odborníkov tohto profesijného zamerania. Považuje preto za potrebné zvýrazniť iné vecné argumenty (napr. konkurenčný trh).	   O	   C	Byť profesionálnym správcom aktív vyžaduje potrebné know-how, licenciu správcovskej spoločnosti, on-line prístup na svetové burzy a pod. MPSVR SR nepredpokladá, že v dobe predpokladanej účinnosti zákona bude Správa kapitalizačného piliera schopná realizovať tieto aktivity ako aktívny správca a ani si nemyslí, že by túto aktivitu mala vykonávať vzhľadom na to, že by nedošlo k nevyhnutnému oddeleniu správy dôchodkových aktív za účelom dosiahnutia maximálneho zhodnotenia pre poistencov od vplyvov aktuálnej politickej moci.		
Sociálna poisťovňa	Zastáva názor, že konštatovanie v tretej vete v časti 2.5.3 je v rozpore s konštatovaním prvej vety v časti 2.5.4.	   O	   N	Snahou politikov vždy bude nejakým spôsobom ovplyvniť alokáciu dôchodkových aktív a toto riziko hrozí aj pri vytvorení Investičného výboru. Z tohto dôvodu je nutné o také legislatívne ošetrenie postavenia Investičného výboru, ktoré v maximálnej možnej miere vylúči tento vplyv a zabezpečí pre Investičný výbor možnosť rozhodovania o umiestnení dôchodkových aktív politicky nezávisle a na vysokej odbornej úrovni.  		
Sociálna poisťovňa	Zastáva názor, že Správa kapitalizačného piliera by mala byť organizačnou jednotkou SP. SP musí podľa návrhu zákona o sociálnom poistení viesť centrálny register poistencov a ich osobných účtov, musí registrovať vznik a zánik účasti na poistení a ďalšie dôležité skutočnosti. Ak bude správa kapitalizačného piliera samostatnou verejno-právnou organizáciou s popisovanou náplňou činnosti, bude to znamenať, že tú istú činnosť budú zabezpečovať dva rôzne subjekty. To je podľa nášho názoru, zbytočné plytvanie finančnými prostriedkami.	   O	   A	Text bol upravený v zmysle pripomienky.		
Sociálna poisťovňa	Vzhľadom na to, že legislatívny zámer predpokladá existenciu orgánov správy kapitalizačného piliera, považuje vytvorenie špeciálneho orgánu "Investičný výbor" za nadbytočné. Kompetencie tohto orgánu možno zveriť orgánom správy kapitalizačného piliera vrátane vymedzenia ich zodpovednosti.	   O	   N	MPSVR SR považuje za potrebné zvýrazniť jeden zo základných aspektov navrhovaného kapitalizačného piliera: Výber správcov dôchodkových aktív špeciálnym orgánom vytvoreným presne na tento účel – Investičným výborom.		
Sociálna poisťovňa	Argumentuje, že legislatívny zámer sa nezaoberá otázkou investovania aktív a ich umiestnenia na finančných trhoch. Predpokladá, že investovanie aktív do jednotlivých nástrojov finančného a kapitálového trhu bude zákonom limitované tak, aby bolo diverzifikované riziko investovania. Aspoň rámcovo by aj tieto otázky mal legislatívny zámer riešiť. Súčasne je potrebné charakterizovať akým spôsobom a kto bude vykonávať dozor nad vykonávaním kapitalizačného piliera (Úrad pre finančný trh, depozitár, Ministerstvo práce, sociálnych vecí a rodiny Slovenskej republiky, Ministerstvo financií Slovenskej republiky).	   O	   A	Bola doplnená časť 3. „Štruktúra návrhu zákona“. Otázka diverzifikácie investovania aktív a určenie presných kompetencií jednotlivých štátnych orgánov dozoru nad kapitalizačným pilierom dôchodkového poistenia sa bude predmetom návrhu zákona o kapitalizačnom pilieri dôchodkového poistenia.		
Sociálna poisťovňa	Argumentuje, že v tabuľke č. 1 je zahrnutý scenár SPS 5, ktorý uvažuje s vyrovnávaním veku odchodu do starobného dôchodku žien a mužov na 63 rokov. Vláda SR však schválila pomalší variant vyrovnávania veku pre nárok na starobný dôchodok s hranicou 60 rokov, preto by mali byť výdavky v 1. tabuľke vyššie ako sú v nej uvedené.
	   O	   A	Časť III. bola doplnená o vládou schválený variant zvyšovania dôchodkového veku.		
Sociálna poisťovňa	Argumentuje, že v materiáli sa uvádza, že zhodnocovanie - výnosovosť kapitalizačného piliera - sa predpokladá na úrovni 3 až 5%. Takáto výnosovosť nevyrovná ani vplyv inflácie. Považuje za potrebné pripomenúť, že zhodnocovanie vkladov Sociálnej poisťovne bolo a stále je na úrovni lepšej, ako je zhodnocovanie v ostatných inštitúciách, a lepšie ako 5 %.	   O	   N	V materiáli sa jasne uvádza v druhom odstavci na strane 16, že sa uvažuje s reálnou výnosovosťou, t.j. už očistenou od inflácie.		
Sociálna poisťovňa	V legislatívnom zámere absentuje predstava o väzbe kapitalizačného piliera na priebežný pilier a predstava o ďalších nevyhnutných úpravách návrhu zákona o sociálnom poistení. Predložený legislatívny zámer vytvára dojem "nemennosti" zákona o sociálnom poistení. Legislatívny zámer by mal aspoň rámcovo naznačiť zmeny v zákone o sociálnom poistení, ktoré si vytvorenie kapitalizačného piliera vynúti. Ide najmä o spôsob výpočtu dávok z priebežného piliera, o riešenie prechodného obdobia a podobne.	   O	   A	Bola doplnená časť 2.4.		
Sociálna poisťovňa	Požaduje drobné úpravy textu.	   O	   A	Úpravy boli do textu zapracované.		
Asociácia zamestnávateľských zväzov a združení SR	Poukazuje na to, že v materiáli sa nenachádza zmienka o garanciách vyplácania dávky (napr. vytvorenie Garančného fondu) ani v akej výške budú vyplácané dôchodky napr. po 10 rokoch.	   O	   A	Bola doplnená nová časť 2.5		
Asociácia zamestnávateľských zväzov a združení SR	Uvádza, že nie je určená doba, po ktorej sa bude dávka z kapitalizačného piliera čerpať.	   O	   N	Táto skutočnosť jasne vyplýva z časti 2.1 „Osobný rozsah poistenia“. Prvé dávky budú vyplácané poistencom, ktorí vstúpili do zmiešaného systému v dobe, kedy splnia podmienky nároku na starobný dôchodok z priebežného piliera, t.j. v zásade po viac než 10 rokoch.		
Asociácia zamestnávateľských zväzov a združení SR	Argumentuje, že v materiáli nie sú vyčíslené čo to bude stáť štát, aké budú administratívne náklady, z čoho sa budú čerpať  a pod.	   O	   C	V materiáli sa uvádza príklad financovania Správy kapitalizačného piliera (0,3 % zo zostatku osobného dôchodkového účtu poistenca ročne). Ďalšie prepočty sa budú dopracovávať v priebehu predkladania legislatívneho zámeru na ďalšie legislatívne konanie.		
Konfederácia odborových zväzov SR	Predpokladá, že v návrhu zákona budú doplnené všetky náležitosti týkajúce sa ošetrením rizík investovania dôchodkových aktív, zaručením výplat dávok z kapitalizačného piliera a pod.	   O	   A	Bola doplnená nová časť 2.5		
Konfederácia odborových zväzov SR	Nemôže súhlasiť s tým, že dôchodkový systém je v kríze a finančne nestabilný preto, že je financovaný priebežným  (PAYG) spôsobom, nakoľko všetky systémy EÚ a väčšina vo svete je financovaná rovnako.	   O	   N	Uvedené tvrdenie sa nikde v predloženom materiáli nenachádza. MPSVR SR nikdy netvrdilo, že samotný princíp priebežného financovania je finančne nestabilný, poukazuje však na deformácie, ktoré ho finančne nestabilným spravili (slabá väzba medzi zaplateným poistným a vyplácanou dávkou, odkladanie zvyšovania dôchodkového veku, redukčné mechanizmy a pod.)		
Slovenská akadémia vied	Požaduje úpravy jazykového charakteru	   O	  A	Text bol upravený.		

Spôsob pripomienkového konania : bežný
Počet oslovených subjektov :  44
Zaslali do stanoveného termínu  : 43
Zaslali po termíne  : 0
Vôbec nezaslali : Najvyšší súd SR
Subjekty, ktoré nemali pripomienky : Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo pre správu a privatizáciu národného majetku SR, Ministerstvo školstva SR, Ministerstvo zahraničných vecí SR, Ministerstvo životného prostredia SR, Kancelária podpredsedu vlády SR pre legislatívu, Kancelária podpredsedníčky vlády SR pre integráciu, Protimonopolný úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Národný bezpečnostný úrad, Národný inšpektorát práce, Najvyšší kontrolný úrad SR, Slovenská informačná služba, Združenie miest a obcí Slovenska, Jednota dôchodcov SR, Správa štátnych hmotných rezerv SR
Počet vznesených pripomienok : 88
Počet akceptovaných : 41
Počet čiastočne akceptovaných  :  21
Počet neakceptovaných  :  26
 z toho počet zásadných  :  0

Rozporové konanie (s kým, kedy, na akej úrovni, s akým výsledkom):
20. marca 2002 –  na Ministerstve práce, sociálnych vecí a rodiny SR s Ministerstvom hospodárstva SR – 1 zásadný rozpor odstránený, 1 rozpor  neodstránený, Ministerstvom financií SR -  1 zásadný rozpor neodstránený a 2 zásadné rozpory odstránené a Úradom pre finančný trh – 2 rozpory odstránené (na expertnej úrovni (za účasti vedúcich a odborných pracovníkov)
18. apríla 2002 -    na  Ministerstve  práce,  sociálnych  vecí  a  rodiny  SR  s  Ministerstvom  hospodárstva  SR  - 1  zásadný  rozpor   odstránený, Ministerstvom financií SR -  1 zásadný rozpor odstránený – na úrovni ministrov – na tomto rokovaní sa dohodlo, že legislatívny zámer bude doplnený o alternatívy navrhované Ministerstvom financií SR a Ministerstvom hospodárstva SR